90. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1143 της 12/24 Σεπτ. 1981 (ΦΕΚ Α΄ 280) Περί του τρόπου αναγνωρίσεως ως συνταξίμου ωρισμένου χρόνου ασθενείας των ναυτικών. Έχοντες υπ’ όψει: 1.Τας διατάξεις της παρ. 3 του άρθρ. 28α του Κ.Ν. 792/1978, προστεθέντος δια του άρθρ. 30 του Νόμ. 1085/1980 «περί ελαχίστης εις το Ναυτικόν Απομαχικόν Ταμείον ασφαλιστικής προστασίας και άλλων τινών διατάξεων (ΦΕΚ 255 Α΄). 2.Την γνώμην του Διοικητικού Συμβουλίου του Ναυτικού Απομαχικού Ταμείου που ελήφθη κατά την αριθ. 30/6.5.1981 συνεδρίασιν αυτού. 3.Την υπ’ αριθ. 1136/1981 γνωμοδότησιν του Συμβουλίου Επικρατείας, προτάσει του επί της Εμπορικής Ναυτιλίας Υπουργού, αποφασίζομεν: Άρθρ.1.-Δια την αναγνώρισιν ως συνταξίμου του κατά το άρθρ. 30 του Νόμ. 1085/1980 χρόνου ασθενείας του ναυτικού, απαιτούνται τα κάτωθι δικαιολογητικά. 1.Δια τους απολυθέντας λόγω ασθενείας και νοσηλευθέντας εις Νοσοκομείον ή Κλινικήν: α)Κεκυρωμένον φωτοαντίγραφον της σελίδος του ναυτικού φυλλαδίου του ασθενήσαντος ναυτικού εις την οποίαν αναγράφεται η λόγω ασθενείας απόλυσίς του και η θεώρησις, ή επικύρωσις της απολύσεως ταύτης υπό της αρμοδίας Λιμενικής Αρχής ή της Υπηρεσίας Ναυτικών Μητρώων. Εις περίπτωσιν απωλείας ή καταστροφής του ναυτικού φυλλαδίου το ως άνω φωτοαντίγραφον δύναται να αναπληρώση βεβαίωσιν της Υπηρεσίας Ναυτικών Μητρώων εξαγομένη εκ των παρ’ αυτής τηρουμένων σχετικών στοιχείων. β)Πιστοποιητικόν Νοσοκομείου ή Κλινικής εις ο να εμφαίνεται ότι ο ναυτικός εισήχθη προς νοσηλείαν μερίμνη είτε του Οίκου Ναύτου είτε του πλοιοκτήτου, το είδος της ασθενείας, η χρονική διάρκεια παραμονής του ασθενούς εις το Νοσοκομείον ή Κλινικήν ως και ο προβλεπόμενος χρόνος πλήρους αποθεραπείας του μετά την εκ του Νοσοκομείου ή Κλινικής εξόδου του. γ)Υπεύθυνος δήλωσις του ναυτικού επί εντύπου δηλώσεως του Νόμ. 105/1969 εις ην ούτος να βεβαιοί το Νοσοκομείον ή την Κλινικήν όπου ενοσηλεύθη ως και τον χρόνον της νοσηλείας και ασθενείας του μέχρι πλήρους αποθεραπείας του.  2.Δια τους απολυθέντας λόγω ασθενείας και μη νοσηλευθέντας εις Νοσοκομείον ή Κλινικήν αλλά θεραπευθέντας οίκοι: α)Κεκυρωμένον φωτοαντίγραφον της σελίδος του ναυτικού φυλλαδίου του ασθενήσαντος ναυτικού ως εν παρ. 1α του παρόντος άρθρου. β)Βεβαίωση της πλοιοκτητρίας εταιρείας εις ην να εμφαίνηται το χρονικόν διάστημα κατά το οποίον ο ναυτικός ελάμβανε παρ’ αυτής, λόγω της ασθενείας του ταύτης, μισθόν ασθενείας. γ)Βεβαίωσις του θεράποντος ιατρού εις ην να βεβαιούται το είδος της ασθενείας του ναυτικού ως και το χρονικόν διάστημα της νοσηλείας του οίκοι. δ)Υπεύθυνος δήλωσις του ναυτικού επί εντύπου δηλώσεως του Νόμ. 105/1969 εις ην ούτος να βεβαιοί το χρονικόν διάστημα της ασθενείας του και τον θεράποντα αυτού ιατρόν. Άρθρ.2.-1.Δια την εξαγοράν του αναγνωριζομένου ως άνω χρόνου ασθενείας καταβάλλεται υπό του ναυτικού εις το Ναυτικόν Απομαχικόν Ταμείον εισφορά πλοιοκτήτου και ναυτικού, ως αύτη ισχύει κατά τον χρόνον της εξαγοράς, του αντίστοιχου βαθμού, ειδικότητος και κατηγορίας πλοίου εις το οποίον ήτο ναυτολογημένος κατά τον χρόνον που ησθένησε. 2.Δια τον χρόνον ασθενείας εξαγοραζόμενον εντός  ενός έτους   αφ’  ης ο ναυτικός   αποθεραπευ (Αντί για τη σελ. 714,673) Σελ. 714,673(α) Τεύχος ΣΤ61-Σελ. 29 Ναυτικό Απομαχικό Ταμείο 19.Ι.α.88-90 θή και καταστή ικανός προς εργασίαν δια το ναυτικόν επάγγελμα ουδέν πρόσθετον τέλος καταβάλλεται, μετά δε την πάροδον του έτους, καταβάλλεται πρόσθετον τέλος εκ 12% ετησίως. 3.Δια χρόνον ασθενείας επελθούσης προ της δημοσιεύσεως του παρόντος ουδέν πρόσθετον τέλος καταβάλλεται εάν η εξαγορά πραγματοποιηθή εντός από της δημοσιεύσεως, μετά δε την πάροδον του έτους καταβάλλεται πρόσθετον τέλος εκ 12% ετησίως. Άρθρ.3.-1.Η υπό των ναυτικών καταβολή εις το Ναυτικόν Απομαχικόν Ταμείον των κατά το άρθρ. 2 εισφορών επάγεται την αναγνώρισιν ως συνταξίμου του εξαγορασθέντος χρόνου ασθενείας του, γενομένης σχετικής προς τούτο εγγραφής εις το ναυτικόν του φυλλάδιον υπό της αρμοδίας Υπηρεσίας του Ναυτικού Απομαχικού Ταμείου. 2.Ο κατά τα ανωτέρω εξαγορασθείς χρόνος ασθενείας του ναυτικού και καταχωρηθείς εις το ναυτικόν του φυλλάδιον καταχωρείται υποχρεωτικώς και εις την μερίδα του ναυτικού υπό της Υπηρεσίας Ναυτικών Μητρώων ανεξαρτήτως το χρόνου περιελεύσεως εις την αυτήν των επισήμων δικαιολογητικών του Ναυτικού Απομαχικού Ταμείου. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 